Bankteller steel glo by pensioenarisse | Maroela Media
Bankteller steel glo by pensioenarisse
'n 35-jarige bankteller is in hegtenis geneem nadat sy glo geld uit bejaardes se bankrekeninge gesteel het. Sy is Maandag omstreeks 07:30 by haar huis in Rosedale in Uitenhage in die Oos-Kaap in hegtenis geneem.
Sers. Majola Nkohli, woordvoerder van die polisie, sê sy is borgtog van R600 toegestaan. Sy gaan volgende Woensdag in die hof in Uitenhage verskyn op 25 aanklagte van bedrog en ses aanklagte van diefstal.
Nkohli sê die bankteller het glo tussen Augustus verlede jaar en Mei vanjaar geld uit bejaardes, meestal pensioenarisse, se bankrekeninge gevat.
Die bank, waar die bankteller gewerk het, het 'n saak by die polisie aanhangig gemaak nadat die bestuur agterdogtig geraak het oor verdagte transaksies vanuit verskeie kliënte se rekeninge.
Na 'n maand lange ondersoek deur Uitenhage se handelsmisdaad-taakspan en forensiese ondersoekspan is die bankteller aan dié verdagte transaksies verbind.
Covid-19: Tygerberg-hospitaal digitaliseer intensiewesorgeenheid
Verdagte vas vir 'sluipmoord' op Valke-speurder
Skelm gedrog. Jy werk mos, hoekom vat wat nie joune is.
Mag die persoon, wat in n vertrouens possisie geplaas is, hard gestraf word.
Wat sê mens tog. Die banke moet tog ons seniors se veilig vesting wees vir die bietjie wat ons het. Ai.
Dit is nou ANC parlement materiaal. Hulle sal haar sommer in die tronk gaan "head hunt"!
Liewe genade ek is bewus van al die ANC se mislukkings maar mens kan tog nie een en elke misdaad aan die ANC koppel nie. Kry n lewe. Hoe kan jy n dief wat in die bank werk verbind met die ANC. Kom by asb!!!